Ende wanneer ons sulcx insgelijcx toegestan wert, van gelijcken praesenteren te doen ten helpt niet, sij dupliceren, tot dieneijnd subsidie betalen ,om dat haer den handel vergunt Ende toegestaen voort, onder soodanich praetext sustineren wij, dat geme Equan sijn persoonagie spelen soude, als tot diversche malen geduijrent mijn aenwesen, alhier heeft onderstaen te doen, dat tot noch toe op voorgeseijde coijse is afgeslaegen, Ende geexcuseert geworden, niettemin heeft den handel sijn voortganck gehadt, Ende is Equan soo veel aent silver gelegen, als de comp aenden handel ten respecte, daer door sij over groote proffijten treckende is, die hij niet misschen Den anderen sien wij hoe dagelijcx met de chinesche cooplieden omsprigt, onder praeten dat haer sijn gunste bewijsen wil als nu 14 dagen geleden aen Enige cooplieden de Novo andermael Ervaeren hebben die toegestaen hadde met 50 schuijten goudts, 25 pr rouwe chinesche sijde nevens verscheijde sijde stuck wercken met Een chinees joncjen herwaerts te comen, Ende soo volladen was gebeurt is, dat door sijn ordre t'voorsz Joncjen vanden Mandorijn van Ruemoij is aengeslagen, t'goudt Ende alles geconfisqt. ter saecke haere goederen in alsulck En joncjn hadde gescheept, dat met geen passe des conincx versien wos, daer nochtans schriftel. bleeck de geseijde cooplieden van hem licentie geobtineert hadden
hadden, merckt dan Ede Hren, sal hij op geseijde maniere sijn Eijgen creatuijren tracteren, omme sijne onversaedelijck — begeerlijckh te voeden, hoe soudet met ons gaen wanneer sijn gunste met een vereringe gaen soucken, daer van alreede geswooren heeft, bij aldien Enich chunrs soo stout is, die hem van onsentwegen Een missive brengt, sal sij met naerlaten openbaerl. te laten straffen, alsoo verstaet daer door bij de grooten van China — gesuspecteert Coert, redenenwaeromme genootsaect worden hem vorder aen te soucken tot VEde naerder ordre in stato houden sal, off ten waere voorhants saegen daer aende compe Een merckelijcken dienst geschieden soude ons onderwijlen naer VEdle wel gegevene ordre regulerende, van dat goet goet wel sullen betalen Ende geen slecht goet aennemen, ten Eijnde den handel van wel tot beter soude worden gebracht, Ende t' patria ende India met goede Exquise stoffen mochte worden gedient Dat de verbeteringe deses hamels door VEde ordre dus hert poucheren, is lange bij mij begonnen, Ende gelieven d' Edle Hren Maijores niet te meenen dat d'selve t'sedert mijn residentie verachtert ofte vervallen was, alsoo t'schijnt haer Ede daer op te willen sien, wanneer seggen, d' Hre putmans alhier goede erde gelaten heeft hoe wel met achtervolcht Coort, in antwoorde sullen hier op dienen als in mijn voorgaende, dat niet t'ontijdich over de justificatien van onnodige saecken, trachten sal pampier vuijl te maecken, maer mij te gedraegen hebben aent beringh oordeel van VEde, die daer toe gequalificeert sijt, dat Nederlandt ende India met soodanige Exquise sijde stuckwercken niet hebbe
niet hebbe connen dienen, als wel geerne gesien hadde, is in mijn vorige aengewesen daer beneffens om den handel sijn scheut te geven, wel somtijts ijets genootsaect coort te doen, om Een quader voor te comen valt veeltijts beter uijt als wel gegift can worden, Echter t'geschiet ten goeden Ende bij aldues conde in Een winckel te keure gaen, t'seeckers soude voor t'onseeckerste genomen worden, waermede ick int voorbij ga simpel. aenwijsen sal, dat een goet verstande En behouft maer Een halff voort mij wijers tot de Effecten, der gedane handelinge gedraegende, dat d Taionansche goederen in Tappan t'severt t' vertreck van voorsz.